Fender-slåtten

«Fender-slåtten» er en norsk instrumental i progressiv rock stil som ble skrevet av Øystein Sunde og utgitt september 1971 på Sundes musikkalbum Det året det var så bratt.Spinner Records – Medium: Det året det var så bratt – Øystein Sunde (september 1971)

Noter til «Fender-slåtten» ble publisert i notaboka Viser uten slips i 1972. På opptaket brukte Sunde en Fender Stratocaster gitar, Vox AC Top Boost forsterker samt fuzz- og wah wah-pedaler.Sunde, Øystein (1972) Viser uten slips. Gyldendal Norsk Forlag; Oslo. ISBN 82-05-05301-4 s. 23 - 25 Sunde bodde på Lambertseter i 1971, og på gutterommet hadde han laget en kompressor/limiter innretning som hans mor hadde vært uheldig å tråkke på. Dette resulterte i den forvrengte lyden på «Fender-slåtten».Aas, Mikkel (2007) Spilletid. Macta Forlag; ISBN 978-82-997471-0-3 s. 329/332

 Musikere og instrumenter 
Øystein Sunde: akustisk gitar, elektrisk gitar (Fender Stratocaster)
Svein Haugen: bass
Espen Rud: perkusjon

(Sture Janson var også oppført som bassist på Det året det var så bratt, så det kan ha vært han som spilte her.)

 «Fender-slåtten» på samlealbum 
Nærbilde av Øystein Sunde (1980)Sundes verden – teksthefte som fulgte med albumet.
Øystein Sunde i boks (1985)Discogs – Medium: Øystein Sunde i boks – Øystein Sunde (1985)
Øystein Sundes 40 beste (1991)
Sundes verden – 52 av de aller beste (2006)

 Annet 

«Fender-slåtten» var et av innslagene i NRK programmet Bridge, bratsj fille-bom-bom-bom (sendt 22. september 1973).VG – 22. september 1973 side 46/47 I sekvensen ser man Sunde som befinner seg oppe i et seilflyNRK TV – Bridge, bratsj, fille-bom-bom-bom fra 22. september 1973.
Instrumentalen ble også med på Sunderfundigheter (1973) og Hurtbuller i hvit saus (1975); to album som var beregnet på det svenske markedet.

 Referanser 

Kategori:Sanger fra 1971
Kategori:Sanger skrevet av Øystein Sunde